google/wiki40b huggingface dataset:
Lars i porten

Handling

Handlingen er lagt til et arbeiderstrøk i Oslo på 1950-tallet. 12 år gamle Lars opplever en varm og spesiell sommer med store forandringer – både rundt ham og med ham. Han er på vei inn i de voksnes verden, og denne sommeren blir avgjørende for fremtiden. Han er i en periode hvor interessen for jenter er blitt større enn interessen for spretterten. Ikke minst fordi han er blitt kjent med Lill (Anne Krigsvoll) som bor i etasjen under og lever av prostitusjon, men som innimellom lærer Lars å danse tango. Foruten henne består Lars' venner av Peter og den gamle sjøulken Kalle, som bor på loftet. I tillegg har han god kontakt med sin onkel Tobby. Han kjører motorsykkel med sidevogn, er tidligere bokser og bor i en kolonihage. Filmen formidles gjennom Lars øyne.

Om filmen

Regissør Leif Erlsboe ble i 1985 tildelt Amandaprisen i kategorien «Årets barne- og ungdomsfilm» for sitt arbeide med filmen. Samme år ble han for filmen tildelt spesialprisen ved Moskva internasjonale filmfestival, samt nominert til Golden Prize.
Filmen fikk terningkast 4 av Dagbladet.

Trivia

Hovedrollen som Lars spilles av regissørens egen sønn.
Robert Bernardis

Bakgrunn

Robert Bernardis, som historikeren Karl Glaubauf kalte «Österreichs Stauffenberg», ble født i Innsbruck og døpt luthersk (evangelisch). Hans far Nikolaus Bernardis stammet fra Rovigno på Istria, hadde italiensk nasjonalitet og var militær-byggmester, som blant annet bygde den senere Kommandogebäude Theodor Körner i Wien. Hans mor Antonia (født Kropik) stammet fra en sudetertysk familie skjønt var født i Horn i Niederösterreich. Haren ble kort tid etter forflyttet til Linz og tok med seg familien. 
Etter folke- og militær-underrealskole i Linz og Enns maturerte Robert sammen med broren Friedrich 1925 ved Bundeserziehungsanstalt i Wiener Neustadt.
Han tok så toårig yrkesskole i Mödling som byggtekniker.

Østerriksk militær

Etter endt utdannelse ved militærakademiene i Enns og Klosterneuburg i Østerrike, begynte Bernardis sin militære karriere som løytnant i Linz.

Militær i Det tyske rike

Etter det østerrikske Anschluss i 1938 aksepterte han det nye regimet, men han var kritisk. Da andre verdenskrig hadde begynt, og han opplevde drap på sivile på Østfronten, påvirket ham sterkt og han ble involvert i motstandsbevegelsen mot det tredje rike. 
Blant hans opplevelser i Sovjetunionen var i en leir nær Zhitomir vest for Kiev. der ble an øyenvitne til masseskytinger og kanninalisme. Opplevelsen slo ham helt ut. Ved innmaresjen i Kharkov i slutten av oktober 1941 så Bernardis hvordan hundrevis av innbyggere, for det meste jøder, ble offentlig hengt i gatene. Okkupantene hadde besluttet «»å pasifisere byen ved hensynsløse avskrekkelsestiltak og repressalier».
Tidlig i 1942 ble Bernardis alvoorlig syk. I mars 1942 gavnet ham på feltlasarett og deretter til sykehus i Berlin, der han ble operert på tolvfingertarmen. Han ble plassert ved den tyske generalstaben i mai 1942.
Når Robert Bernardis var i stamnd til å finne frem til likesinnede og åpenbare sine synspunkter, er noe uklart. Det er naturlig å tro at det praktiske engasjement i en militær motstandskrets ble mulig i september eller noe senere i 1943.
Selv om han fortsatt var relativt ung, ble han utnevnt til oberstløytnant i 1944. 
20. juli-attentatet 1944: Da 20. juli-attentatet fant sted var han stasjonert i Berlin, og ikke i nærheten av Hitlers hovedkvarter, Ulvehiet, i Wolfsschanze ved Rastenburg. Uvitende om at bomben hadde mislyktes i å drepe Hitler satte Bernadis operasjon Valkyries aksjoner og arrestasjoner i Berlin. Samme kveld ble han selv arrestert av Gestapo. Den 8. august ble han dømt til døden av den tyske folkedomstolen, Volksgerichtshof, og henrettet.
Bernardis familie ble deportert til en konsentrasjonsleir, men overlevde krigen.

Fremstilling i media

I 2004 kom en tysk film Stauffenberg, hvor Bernardis ble spilt av skuespilleren Michael Bornhütter.
Opplæringskontor

Opplæringskontor er et samarbeid mellom bedrifter om inntak og opplæring av lærlinger. Opplæringskontorene fungerer også som rådgivere for lærebedriftene. Det finnes fylkesvise opplæringskontor og opplæringskontor som samarbeider om opplæring innenfor ett eller flere fag på tvers av fylkene.opplæringskontor samordner inntak og opplæring av lærlinger/lærekandidater på vegne av lærebedriftene. Hver enkelt bedrift som inngår i opplæringskontoret, må være godkjent som lærebedrift. Lærlingen tegner lærekontrakt/opplæringskontrakt med opplæringskontoret, som er juridisk ansvarlig for kontrakten, mens selve opplæringen foregår i bedrift.
Jimmy Halperin

Biografi

Halperin har siden 1970-tallet vært engasjert i musikken til Lennie Tristano, og han hadde tidlig leksjoner med Tristano selv og Sal Mosca. De første innspillingene i 1986 gjorde han som Halperin i Warne Marsh kvintetten (Back Home på CrissCross). Siden 1982 har Halperin jobbet med bassist Dominic Duval og de første felles opptakene ble gjort først i 2003.
I 1997 gav Halperin ut sitt debyalbum under eget navn på plateselskapet Zinnia: en Tristano dedikert duett med Sal Mosca (Psalm). I 1998 var han medlem av Thomas Andersen quintet (NorCD), i 2001, tok han i en Trio med bassist Don Messina og trommeslager Bill Chattin for Cadence Jazz Records. På denne tiden jobbet han også i CIMP som session musiker med Duval og Jay Rosen.
I 2003 ble resultatet av et tettere samarbeid i CIMP utgitt på albumet Joy and Gravitas, med tolkninger av Jazz-Standarder, for eksempel A Night in Tunisia, Love for Sale, My Funny Valentine, Don't Explain, Naima og 'Round Midnight, etterfulgt av Duo-Album Monkinus av Halperin og Duval på plateselskapet CIMP. I 2009 gjorde Halperin og Duval musikk av Thelonious Monk med albumet Monk Dreams, som kom ut på det litauisk plateselskapet NoBusiness Records. I juni 2009 spilte de på Jazzfest Villach.
Halperin har også jobbet med pianist Andreas Schmidt, Alex Hagen Stringproject og i Duo med gitarist Joe Giglio.
Laziska kullkraftverk

Laziska kraftverk er et kullkraftverk med kombinert gassdrift og oljedrift i Polen. Det har en installert produksjonskapasitet på 1140 MW fordelt på 6 turbiner à hnhv 4 x 225 MW og 2 x 120 MW. Anlegget ble utbygd omkring 1965–1972. Brenselstypen er steinkull, koksgass og høyt bitumenøst kull. 
De totale CO2-utslippene i 2008 var ca. 4 896 000 tonn.
Stor torvlibelle

Utbredelse

Stor torvlibelle er utbredt i det østlige Europa. Finnes i og det sørøstlige Danmark, Sverige og Finland. I sørøstlige Norge langs kysten til Vest-Agder. Et par funn i Hordaland.

Utseende

Kjønnene er noe ulike. Hunnens bakkropp er mørk brun-svart med gule flekker. Hanner har mørk bakkropp med røde-brune flekker. Analvedhenget, bakerst på bakkroppen, er mørkt.  Hos begge kjønn er flekken på det 7. ende leddet på bakkroppens overside gult. Pannen (frons) er hvit.
Vingene holdes i en rett vinkel ut fra kroppen i hvile. Vingemerket (pterostigma) er mørkt. Vingespennet er mellom 65 og 70 millimeter.

Levevis

Nymfen lever på bunnen, langs bredden av innsjøer og mindre vann, i lavlandet.  Arten foretrekker steder som er rikt soleksponerte og har rik vegetasjon med torvmose.  
Eggene legges i vann. Utviklingen tar 2-3 år. Nymfen overvintrer på bunnen, blant vegetasjonen. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er juli til august.
Stor torvlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

Fredet i Norge

Stor torvlibelle er en av tre norske arter av libeller som er fredet. Dette fordi de har hatt stor tilbakegang, grunnet at leveområdene (habitatene) har forsvunnet. Noen arter krever helt spesielle livsbetingelser. 
Grunnet bestand av stor torvlibelle i Endelausemarka i  Os ble utbyggingen av E39 Svegatjørn-Rådal, mellom Bergen og Os, utsatt i 2013. Det ble besluttet å bygge bro over habitatet.
Karakterstykke

Historikk

I romantikken ble det svært populært med klaverstykker som bestod av bare én sats. Det hadde nok en sammenheng med av det var stort marked for slike stykker, for de kunne blitt framført hjemme hos høyerestående borgere. Slike stykker ble ofte brukt til å lære, spesielt unge piker, å spille piano. Men like viktig var det nok at disse småstykkene egnet seg godt til å uttrykke stemningene, og følelsene som komponistene var opptatt av i romantikken.

Titler

Stykkene kunne ofte få titler som beskrev det utenommusikalske. Eksempler på navn er Draum, Skogsstillhet eller Sommerfugl (Grieg), og liknende. Men også mer generelle navn som Nocturne, Intermezzo, Preludium, Impromptu og Masurka. Disse beskrev gjerne formen, eller stilen til stykket.
Slike titler ble ofte gitt av komponistene selv, men også av utgiverne, for å tjene mer penger.
European Cup Winter Throwing

European Cup Winter Throwing er en årlig europeisk friidrettskonkurranse for utøvere innen kasteøvelsene diskos, spydkast, sleggekast og kulestøt. Konkurransen arrangeres av Det europeiske friidrettsforbundet i mars hvert år.
Lamiini

Utseende

Middelsstore til store, kraftige, mørkfargede trebukker. Antennene er svært kraftige.

Levevis

Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske nematoder.
Bärby

Bärby er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 220 innbyggere.
Skjoldkjertelkreft

Skjoldbruskkjertelkreft utgjør flere typer og undergrupper med ulike kjennetegn og behov for behandling. Rundt 75 prosent av tilfellene rammer kvinner, og sykdommen er mest utbredt i de tre nordligste fylkene.
Ofte skyldes sykdommen miljøpåvirkning som røntgen- eller radioaktiv stråling. For mye eller lite jod i kosten kan også medføre økt risiko. 
Skjoldbruskkjertelen produserer flere hormoner. De to viktigste er tyroksin (T4) og trijodtyronin (T3). Disse hormonene inneholder grunnstoffet jod, og regulerer kroppens stoffskifte. 
Det finnes to hovedgrupper av kreft i skjoldbruskkjertelen: differensierte typer og udifferensierte typer. De differensierte svulsttypene vokser vanligvis langsomt. De udifferensierte svulsttypene er sjeldnere, men kan vokse mer aggressivt. Denne kreftformen sees ofte i høyere aldersgrupper. Svulstene vokser hurtig, og sprer seg til nærliggende og fjerntliggende organer tidlig i forløpet, spesielt til lunger, hjerne og skjelett.

Omfang

Knapt 200 mennesker rammes hvert år av skjoldbruskkjertelkreft. Rundt 3000 personer lever med denne kreftdiagnosen. Hyppigheten av skjoldbruskkjertelkreft har økt de siste 20 årene, men de aller siste årene har hyppigheten igjen falt. De fleste tilfeller av skjoldbruskkjertelkreft sees hos mennesker over 40 år. Hos kvinner mellom 15-29 år utgjør denne krefttypen 10 prosent av samtlige krefttilfeller, kreft hos denne gruppen sees ellers sjelden.
Stortingsvalget 2017 i Buskerud

Stortingsvalget 2017 i Buskerud ble avholdt mandag 11. september 2017. Det ble valgt ni stortingsrepresentanter for valgkretsen Buskerud fylke for valgperioden 2017-2021, herav åtte distriktsmandater og ett utjevningsmandat. Det er det samme antallet som ved stortingsvalget i 2013.
Ben Rushgrove

Karriere

I 2005 deltok han ved handikapp-EM i friidrett, der han kom på 7.-plass på 100 meter og 6.-plass på 200 meter. 
Rushgrove deltok i sitt første VM ved handikapp-VM i friidrett 2006 i Assen i Nederland, 18 år gammel. På 100 meter løp han på ny europarekord i semifinalen, med 12,41. I finalen ble han imidlertid diskvalifisert, etter to tyvstarter. Det britiske laget påklaget diskvalifiseringen, og fikk først medhold, slik at greske Panagiotis Manetas ble diskvalifisert, og arrangørene varslet at finalen skulle kjøres på nytt, men endret senere sin beslutning, slik at diskvalifikasjonen av Rushgrove ble stående. På 200 meter gikk det bedre for Rushgrove, her løp han inn til bronsemedalje, med ny personlig rekord på 25,44 sekunder.
I Paralympic World Cup 2007 satte Rushgrove ny verdensrekord på 200 meter for klassen T36, med tiden 24,86 sekunder. Han ble med det førstemann i denne klassen som løp 200 meter under 25 sekunder. Han vant både 100 og 200 meter i World Cup 2007.
I 2008 deltok han ved Paralympiske sommerleker i Beijing. Her fikk han sølv på 100 meter, med tiden 12,35, kun slått av Roman Pavlyk. Han løp 100 meter med et beinbrudd i foten. Han skulle også løpe 200 meter, men måtte trekke seg på grunn av skaden. 
Ved Paralympic World Cup 2009 vant han gull på 100 meter. Året etter fikk han sølv på 100 meter og bronse på 200 meter ved det tyske mesterskapet i friidrett for funksjonshemmede. 
Han deltok ved VM i friidrett 2011 for handikappede (IPC Athletics World Championships) i Christchurch på New Zealand i januar 2011. På 100 m fikk han på sølv, med tiden 12,25, som var ny europarekord. So Wa Wai fra Hongkong vant gullet på denne distansen, med ny mesterskapsrekord på 12,17 sekunder. Også på 200 meter fikk han medalje, her fikk han bronse, bak Roman Pavlyk og So Wa Wai.
I 2012 fikk han bronse på 200 meter ved EM i friidrett for handikappede, som ble arrangert i Stadskanaal i Nederland, bak Roman Pavlyk og Graeme Ballard. På 100 meter 4.-plass.
Ved Paralympiske sommerleker 2012 i London fikk han bronse på 200 meter. Han løp på 24,83 i finalen, som var ny personlig rekord. Igjen gikk gullet til Roman Pavlyk, som løp på 24,70, som var ny europarekord. På 100 kom han på 6.-plass, med tiden 12,37 i finalen. Hans landsmann Graeme Ballard fikk sølv.
Beleiringen av Trarbach

Beleiringen av Trarbach (10. april – 2. mai 1734) var en del av den polske arvefølgekrigen og ble utført av franske soldater mot en garnison med soldater fra Det tysk-romerske riket i festningen ved Trarbach i grevskapet Sponheim, et lite fyrstedømme i Det tysk-romerske riket (Trarbach ligger i dag i Rheinland-Pfalz i Tyskland). Franskmennene, ledet av marskalk Belle-Isle, seiret og ødela festningen.
Tine Rustad Albertsen

Klubb

Rustad Albertsen spilte for Fjellhammer og kom til Larvik etter 2001/02-sesongen.

Landslag

Rustad Albertsen har 43 landskamper for det norske kvinnelandslaget og har scoret 52 mål.
Beleiringen av Pensacola i 1707

Omleiringa av Pensacola var to separate forsøk i 1707 av engelske-støtten Creek-indianarar på å erobre byen og festningen Pensacola, den ene av to store bosetninger i Spansk Florida (den andre var St. Augustine). Åtakene var en del av Dronning Anne-krigen (den nordamerikanske krigsskueplassen i den spanske arvefølgekrigen), og bevirket at byen ble brent ned, og det meste av den indianske befolkningen flyktet. Fortet sto derimot imot angrepene.
Den første beleiringen, i august 1707, bevirket at byen ble ødelagt, men Fort San Carlos de Austria klarte å stå imot. Sent i november 1707 nådde et nytt tokt frem, og prøvde seg tre netter på rad, før de trakk seg tilbake. Pensacola-guvernør Don Sebastián de Moscoso, som hadde lite folk i garnisonen på grunn av sykdom, hentet inn dømte kriminelle til å hjelpe til med forsvaret av fortet.
Valget i Thüringen 2019

Utgangsposisjon

Etter valget i 2014 tiltrådte en regjering under ledelse av Bodo Ramelow fra Die Linke, med støtte i en koalisjon av Die Linke, SPD og Bündnis 90/Die Grünen.

Valgordning

Landdagen skal bestå av minst 88 medlemmer. Velgerne får to stemmer. Med førstestemmen velger de en direktemandat fra sin valgkrets. Andrestemmen går til et parti. Den direktevalgte kandidaten kommer alltid inn i landdagen, mens det er andrestemmen som avgjør partienes styrke i landdagen. Det betyr at dersom små partier får uforholdsmessig mange direktevalgte kandidater (overskuddsmandater), vil de store partiene bli kompensert gjennom utjevningsmandater.
Stemmerettsalderen er 18 år.
Chiclete com banana (sang)

«Chiclete com banana» er en sang skrevet av Macedo Gordurinha og Almira Castilho og innspilt i 1959 av Jackson do Pandeiro, som populariserte sangen. Tittelen betyr «tyggegummi og banan», som henviser til amerikansk og brasiliansk musikk.
Siden 1959 har sangen blitt innspilt av Gilberto Gil, Tania Maria, og andre. Med denne sangen antas Jackson do Pandeiro å være blant de første i musikkstilen samba rock.
«Pamjat Azova»

«Pamjat Azova» (russisk:  Память Азова) var en Den russiske panserkrysser  bygd for å kunne jage fiendtlige lands handelsskip på de store verdenshav, og derfor fastholdt russerne (i motsetning til England og Frankrike) en omfattende rigging på skipet, så det kunne brukes seil som supplement for skipets store kullbeholdning.

Navn

Skipets navn betyr Til minne om Azov, oppkalt etter skipet «Asov» (Азов) som utmerket seg under slaget ved Navarino, og lenger tilbake i historien viser det til byen Azov, som ble erobret fra tyrkerne flere ganger, mest spektakulært ved et slag i 1696.

Tjeneste

«Pamjat Azova» var tilknyttet Østersjøflåten, men ble kjent i offentligheten da den i 1890-91 seilte jorden rundt med tronfølgeren, den senere tsar Nikolaj II av Russland om bord. 
Fra 1893 til 1900 gjorde «Pamjat Azova» tjeneste i Det Fjerne Østen (Vladivostok). I 1904 fikk skipet nytt maskineri, og kunne deretter prestere en fart på 16 knop. 
I 1906 utbrøt det et mislykket mytteri på skipet mens det lå i Reval. Derefter blev det overført til reserven. I 1909 ble skipet omdøpt til «Dvina», og gjorde deretter tjeneste som depotskip. «Dvina» ble senket av den engelske motortorpedobåt CMB79 ved Kronstadt i august 1919, under den russiske borgerkrig.
Taphos

Utseende

En middelsstor, litt bred, svart trebukk. Antennene er kraftige og litt lengre enn kroppen. Pronotum har rundede sider med en liten tann i midten. Dekkvingene er jevnbrede, overflaten litt læraktig.

Utbredelse

Arten lever i Australia.
Catherine O'Hara

Priser og utmerkelser (utvalg)

Den 28. februar 2010 holdt hun en av talene under avslutningsseremonien for vinter-OL i Vancouver.
I 2015 utga det kanadiske postvesenet et frimerke med portrett av Catherine O'Hara. Hun var en av fem kanadiske komikere som ble hedret på denne måten; de øvrige var Jim Carrey, Mike Myers, Olivier Guimond og Martin Short.
Den 30. juni 2017 ble hun tildelt Order of Canada, klasse Officer. Hun fikk dermed retten til å sette bokstavene OC bak navnet sitt.
Ishockey-VM 1931

Ishockey-VM 1931 var det 5. verdensmesterskapet som ble arrangert. VM-turneringen ble avviklet 1. – 8. februar 1931 i den polske by Krynica. 10 lag deltok. Turneringen gjaldt også som det 16. europamesterskapet i ishockey.
The Holiday

Handling

Amanda Woods (Cameron Diaz) eier et lovende reklamefirma som produserer filmtrailere i California, mens Iris Simpkins (Kate Winslet) skriver en bryllupsspalte i The Daily Telegraph i London. Selv om de bor på hver sin side av kloden er de begge på samme sted i livet, og bestemmer seg for å ta en pause fra mennene i livene sine.
Amanda oppdager tilfeldigvis at Iris har lagt ut huset sitt på en internettside som spesialiserer seg på husbytte, og de to bestemmer seg for å bytte hus i to uker i juleferien.
Iris lander i Los Angeles på en varm dag, og kun kort tid etter at hun har ankommet Amandas hus blir hun venn med Arthur og Miles, to filmpersonligheter.
Miles jobber med Amandas ekskjæreste.
Amanda lander på sin side i London, der været er alt annet enn varmt. Ikke lenge etter at hun har flyttet inn i huset til Iris kommer Graham, Iris' bror, på besøk. De to blir etterhvert svært gode venner.
Thailands flyvåpen

Thailands flyvåpen eller RTAF (på thai: กองทัพอากาศไทย, RTGS: Kong Thab Akat Thai) er  flyvåpenet i kongedømmet Thailand. Fra og med det ble etablert i 1913 er det regnet som et av de første flyvåpen i Asia. Thailands flyvåpen har deltatt utallige større og mindre kamphandlinger. Under Vietnamkrigen fikk flyvåpenet forsyninger fra det amerikanske flyvåpenet (USAF) i form av fly og reservedeler.
Kvenske stedsnavn (Lyngen)

Kvenske stedsnavn i Lyngen angir geografiske navn i Lyngen kommune (knr 1938) i Troms, som finnes på det kvenske språket. Ettersom stedsnavn kan referere til geografiske områder av videre utstrekning enn dagens kommunegrenser, kan noen navn være innom andre kommuner også. En oppføring kan ha flere parallelnavn både på kvensk og andre språk som er brukt i området, disse har ikke alltid samme betydning på de ulike språk, selv om de skulle være dekkende for det samme stedet.

Kvenske stedsnavn

Tabellene under er utarbeidet på bakgrunn av informasjon som finnes i kvensk stedsnavndatabase og eventuelle andre kilder. De kvenske stedsnavna finnes i oppslagsform til venstre i tabellen under, og er plassert i alfabetisk rekkefølge.
La Mosca Tsé-Tsé

La Mosca Tse-Tse, også kjent som La Mosca eller Indio Solari, er en argentinsk ska-gruppe som ble danna i 1995. Gruppas er mest kjent for Para no verte más, som ble en verdenshit i 2000.
Ngawa

Ngawa (Forenklet kinesisk: 阿坝; tradisjonell kinesisk: 阿壩; pinyin: Ābà) er et autonomt prefektur for tibetanerne og qiangene, ligger i den kinesiske provinsen Sichuan og er delvis i den østtibetanske kulturregionen Amdo, delvis regionen Gyarong som igjen tilordnes av mange til Kham. Ngawa har et areal på 83.201 km². Befolkningen var i 2000 på 847.468.
I mai 2008 ble området hardt rammet av jordskjelv; episenteret var i fylket Wenchuan.
Skråtobakk

Skråtobakk, også kalt skrå og tyggetobakk, er tobakk som tygges. Skråtobakk kan på samme måte som snus (tørt eller vått tobakkspulver) ha flere tilsetningsstoffer og aromaer. Skråtobakk kan i mange tilfeller også røykes. Skråtobakk blir gjerne solgt i mindre pakker enn snus, og denne typen blir ofte regnet som sterkere enn både snus og vanlig røyketobakk. I forhold til antall røykere og snusere, er det få skråtobakktyggere i Norge. Det er lov å nyte skråtobakk og snus alle steder i Norge, også på utesteder.

Historikk, framstilling og bruk

Å tygge tobakk er en av de eldste måtene å bruke tobakk på. Det var amerikanske indianere som omkring år 1500 lærte europeiske nybyggere å tygge tobakk som stimulerende og psykoaktivt middel, det vil si stoff med oppkvikkende virkning.
Skråtobakken ble fremstilt ved at hele tobakksblader ble innsatt med fruktsaus, ofte sviskesaus, halvtørket og vridd sammen til tykke hyssing- eller taulignende tråder. Tykkelsen kunne variere, men vanlige formater var ca. 0,5 cm tykk eller som en stor sigar. Opprinnelig ble skråtobakk solgt etter vekt, ved at forhandleren skar av fra en stor kveil. Det ble etterhvert vanlig med standardpakninger av vokset papir.
Bruken var litt forskjellig. De tynne snorene ble bitt eller skåret i porsjonsdoser som ble enten tygget langsomt eller bare brukt som en pris snus. Skrå i sigartykkelse ble skivet og sugd på mere enn tygget. Når smaken var gått ut fra en side, var det på tide å vende skråen i munnen – og spytte brunt.
Både snus og skrå ga ofte økt spyttutsondring. Å svelge så mye nikotinholdig væske ga lett hjertebank. Spytting var derfor en del av ritualet og spyttebakken var standard tilbehør i mange hjem, på venteværelser samt tog og båt. Den utstrakte spyttingen var medvirkende til at en mange steder hadde skilt med tekst som fortalte at spytting på gulvet var forbudt.
Swedish Match var ifølge selskapets årsrapport i 2009 den ledende produsenten av tyggetobakk i USA med en markedsandel på rundt 45%.